**NACIONALINĖ MOKYKLŲ VERTINIMO AGENTŪRA**

ŠILUTĖS R. VILKYČIŲ PAGRINDINĖS MOKYKLOS IŠORINIO VERTINIMO ATASKAITA

2016-12-29 Nr. A-73

Vilnius

Mokykloje 2016 m. lapkričio 28 - gruodžio 1 dienomis atliktas veiklos kokybės išorės vertinimas. Išorės vertintojai stebėjo ir protokolavo 60 veiklų, pradinio ir pagrindinio ugdymo dalykų pamokas, neformaliojo švietimo, švietimo pagalbos specialistų užsiėmimus, konsultacijas, klasės valandėlę. Vertinimo metu gilintasi į mokinių, mokytojų ir švietimo pagalbos specialistų veiklą pamokose ir užsiėmimuose, mokyklos vadovų, klasių vadovų ir aptarnaujančio personalo darbą, kalbėtasi su Mokyklos tarybos nariais, mokytojų metodinių grupių atstovais, Mokinių tarybos nariais, įsivertinimą koordinuojančiomis grupėmis, Vaiko gerovės komisija ir kt. Analizuota mokyklos veikla, nagrinėti mokinių pasiekimų ir pažangos fiksavimo dokumentai. Atsižvelgta į Šilutės r. savivaldybės administracijos Švietimo skyriaus informaciją. Darbe vadovautasi Bendrojo lavinimo mokyklų veiklos kokybės išorinio vertinimo tvarkos aprašu, Mokyklų išorės vertintojų elgesio kodeksu, informacijos fiksavimo formomis. Naudotasi Bendrojo lavinimo mokyklos veiklos kokybės įsivertinimo rekomendacijose aprašytais bendrojo lavinimo mokyklos veiklos rodikliais.

|  |  |
| --- | --- |
| **Stiprieji mokyklos veiklos aspektai:**  1. Klasių mikroklimatas (1.1.6. – 3 lygis).  2. Pageidaujamo elgesio skatinimas  (1.3.2. – 3 lygis).  3. Aplinkos jaukumas (1.3.3. – 4 lygis).  4. Partnerystė su kitomis institucijomis  (1.4.2. – 3 lygis).  5. Neformalusis švietimas (2.1.5. – 4 lygis).  6. Kiti mokinių pasiekimai (3.2.2. – 3 lygis).  7. Socialinė pagalba (4.2.3. – 3 lygis).  8. Valdymo demokratiškumas (5.3.1. – 3 lygis).  9. Personalo valdymas (5.4. – 3 lygis).  10. Materialinių išteklių valdymas (5.5.– 3 lygis). | **Tobulintini mokyklos veiklos aspektai:**  1. Dalykų ryšiai ir integracija (2.1.3. – 2 lygis).  2. Mokymosi nuostatos ir būdai  (2.3.1. – 2 lygis).  3. Išmokimo stebėjimas (2.3.4. – 2 lygis).  4. Mokymosi veiklos diferencijavimas  (2.5.2. – 2 lygis).  5. Vertinimas kaip ugdymas (2.6.2. – 2 lygis). |

Parengtas Šilutės r. Vilkyčių pagrindinės mokyklos Veiklos tobulinimo planas 2017-2018 m. pamokos kokybei gerinti, mokytojų kompetencijų stiprinimui ir mokyklos bendruomenės narių bendradarbiavimui plėtoti, patvirtintas Šilutės r. Vilkyčių pagrindinės mokyklos direktoriaus 2017 m. birželio 29 d. įsakymu Nr. V1-92